Diari Oficial de la Generalitat Valenciana


Sumari del DOGV 651, del 01-09-1987 (1987/809508)

DECRET 101/1987, de 17 d'agost, del Consell de la Generalitat Valenciana, pel qual es creen o transformen Centres en les Universitats de la Comunitat Valenciana.
-----------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1987/08/17/101/dof/vci/html**

### Dades del document

Número de DOGV
:   651

Data del DOGV
:   01-09-1987

Secció del DOGV
:   ALTRES DISPOSICIONS

Número del document
:   1987/809508


Data del document
:   17-08-1987

Organisme emissor
:   Conselleria de Cultura, Educació i Ciència

Tipus de document
:   Decret

Decret 101/1987, de 17 d'agost, del Consell de la Generalitat Valenciana, pel qual es creen o transformen Centres en les Universitats de la Comunitat Valenciana.  
L?Estatut d?Autonomia de la Comunitat Valenciana, aprovat per Llei Orgànica 5/1982, d?1 de juliol, complementat per la Llei Orgànica 12/1982, de 10 d'agost, estableix en l'article 35 que correspon a la Generalitat Valenciana la competència plena en la regulació i l'administració de l'ensenyament en tots els nivells i els graus, les modalitats i les especialitats, sense perjudici de la que correspon a l'Estat.  
La Llei Orgànica 11/1983, de 25 d?agost, de Reforma Universitària, específica les competències que corresponen a les Comunitats Autònomes en relació amb les Universitats.  
El Reial Decret 2633/1985, de 20 de novembre, sobre traspàs de serveis de l'Administració de l'Estat a la Comunitat Valenciana en matèria d'Universitats, estableix en l'annex I.B.2.a) que la Comunitat Valenciana assumeix la competència de la creació, la supresió, l'adscripció i la integració, entre altres Centres d'ensenyament superior, de les Facultats i de les Escoles Universitàries.  
La Llei 10/1986, de 17 de març, estableix la professió d?Odontòleg, i per Reial Decret 970/1986, d'11 d'abril, s'estableix el títol de Llicenciat en Odontologia i s'aproven les directrius generals dels plans d'estudi a què s'han de sotmetre els diversos ensenyaments que porten a aquesta titulació en les Universitats espanyoles.  
La Universitat de València demanà, per acord del Consell Social de 10 de desembre de 1986, i segons que preveu l'article 35 dels Estatuts, la transformació de la Facultat de Medicina per tal d'implantar-hi, amb caràcter oficial, els estudis conduents al títol de Llicenciat en Odontologia.  
La Universitat Politècnica de València demanà, per acord del Consell Social de 12 de desembre de 1986, la transformació de l'Escola Universitària d'Enginyeria Tècnica d'Obres Públiques d'Alicante en Escola Universitària Politècnica per tal de poder implantar en el Centre, amb caràcter oficial, els ensenyaments corresponents als estudis conduents a les titulacions de Diplomat en Informàtica i Arquitecte Tècnic, a més dels ensenyaments, ja existents, que corresponen als estudis conduents al títol d'Enginyer Tècnic d'Obres Públiques, i la transformació de l'Escola Tècnica Superior d'Enginyers Industrials en Escola Tècnica Superior d'Enginyers Industrials i de Telecomunicació per tal d'implantar en el Centre, amb caràcter oficial, els ensenyaments corresponents als estudis que porten al títol d'Enginyer de Telecomunicació, a banda dels ja existents que corresponen a estudis conduents al títol d'Enginyer Industrial.  
Pel Reial Decret 1524/1986, de 13 de juny, s'incorporen a la Universitat els ensenyaments de Graduat Social.  
La Universitat d'Alicante demanà, per acord del Consell Social de 14 d'abril de 1987, la creació d'una Escola Universitària de Graduats Socials, per tal de poder implantar-hi amb caràcter oficial els estudis que porten al títol de Graduat Social Diplomat.  
El Consell Interuniversitari de la Comunitat Valenciana, en la sessió de 14 de maig de 1987, prengué coneixement de les sol·licituds de la Universitat de València, de la Universitat Politècnica de València de la Universitat d'Alicante, segons que disposa en relació a la creació, l'ampliació i la transformació de Centres universitaris l'article 5.2 de la Llei 3/1985, de 9 de març, de Coordinació Interuniversitària a la Comunitat Valenciana.  
Per a la creació o transformació dels Centres Universitaris que preveu aquest Decret s'ha considerat, essencialment, la conveniència d'una ampliació de l'oferta d'ensenyaments universitaris a la Comunitat Valenciana per tal d'atendre les necessitats socials en la formació de titulats, i també la demanda creixent de nous estudis superiors, i una distribució d'aquells coherent amb les sol·licituds manifestades per les Universitats en el marc de la necessària coordinació i programació general dels estudis superiors a la Comunitat Valenciana.  
Per això, conegudes les sol·licituds de la Universitat de València, de la Universitat Politècnica de València i de la Universitat d'Alicante pel Consell Interuniversitari de la Comunitat Valenciana, amb els informes favorables del Consell d'Universitats, a proposta del Conseller de Cultura, Educació i Ciència, i amb la deliberació prèvia del Consell de la Generalitat Valenciana en la sessió del dia 17 d'agost de 1987,  
DECRETE:  
Article primer  
Es transforma la Facultat de Medicina de la Universitat de València en Facultat de Medicina i Odontologia per tal que aquesta organitze i gestione administrativament els ensenyaments corresponents als estudis conduents als títols de Llicenciat i Doctor en Medicina de Llicenciat i Doctor en Odontologia.  
Article segon  
Es transforma l'Escola Universitària d'Enginyeria Tècnica d'Obres Públiques d'Alicante de la Universitat Politècnica de València en Escola Universitària Politècnica d'Alicante per tal que aquesta organitze i gestione administrativament els ensenyaments corresponents als estudis conduents als títols d'Enginyer Tècnic d'Obres Públiques, d?Arquitecte Tècnic i de Diplomat en Informàtica.  
Article tercer  
Es transforma l'Escola Tècnica Superior d'Enginyers Industrials de la Universitat Politècnica de València en Escola Tècnica Superior d'Enginyers Industrials i de Telecomunicació per tal que aquesta organitze i gestione administrativament els ensenyaments corresponents als estudis conduents als títols d'Enginyer Industrial i d'Enginyer de Telecomunicació.  
Article quart  
Es crea, a la Universitat d'Alicante, una Escola Universitària de Graduats Socials per tal que aquesta organitze i gestione administrativament els ensenyaments corresponents als estudis conduents al títol de Graduat Social Diplomat.  
Article cinqué  
Les Universitats respectives, segons que disposa la legislació vigent, disposaran tot allò que calga perquè l'Organisme corresponent aprove els Plans d'Estudis corresponents als ensenyaments la posada en funcionament dels quals autoritza aquest Decret.  
DISPOSICIO ADDICIONAL  
Els Centres creats o transformats per aquest Decret iniciaran les activitats en el curs acadèmic 1987/88.  
DISPOSICIONS FINALS  
Primera  
La Conselleria de Cultura, Educació i Ciència queda autoritzada perquè, en l?àmbit de les pròpies competències, dicte les disposicions necessàries per a l'adequat desplegament del que disposa aquest Decret.  
Segona  
Aquest Decret entrarà en vigor l?endemà de la publicació en el Diari Oficial de la Generalitat Valenciana.  
València, 17 d'agost de 1987.  
El President de la Generalitat,   
JOAN LERMA I BLASCO  
El Conseller de Cultura, Educació i Ciència,   
CEBRIA CISCAR I CASABAN


Còpia Permalink ELI